Diari Oficial de la Generalitat Valenciana


Sumari del DOGV 7762, del 18-04-2016 (2016/2160)

Notificació de la sentència dictada en el procediment de guarda i custòdia número 607/2015.
-------------------------------------------------------------------------------------------

### Dades del document

Número de DOGV
:   7762

Data del DOGV
:   18-04-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/2160


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de guarda i custòdia número 607/2015. [2016/2160]  
Alicia Ordeig Rabadán, lletrada de l'Administració de Justícia del Jutjat de Primera Instància número 26 de València, per mitjà d'este edicte faig saber que en les actuacions de família, guarda, custòdia i aliments de fill menor no matrimonial no consensuat número 000607/2015, seguides a instàncies de María Teresa Carrillo Granado contra Mustapha Chehdaoui, en situació de rebel·lia, en les quals, amb data 3 de març de 2016, s'ha dictat sentència la part dispositiva de la qual diu així:   
  
«Dispositiva  
Estime la demanda plantejada per María Teresa Carrillo Granado contra Mustapha Chehdaoui, declarat en rebel·lia, n'ha sigut part el Ministeri Fiscal, i és procedent adoptar les mesures definitives següents respecte a la filla comuna, D. C. C.  
1. Els dos progenitors ostentaran la pàtria potestat sobre la menor, si bé s'atribuïx a la demandant, María Teresa Carrillo Granado, l'exercici en exclusiva de la pàtria potestat i la guàrdia i custòdia de la menor.  
  
2. Se suspén el dret de visites entre el demandat i la filla menor, i el progenitor haurà d'acudir al procediment de modificació de mesures si té interés a reprendre les visites, llevat que les autoritze la mare.  
  
3. El pare haurà de pagar en concepte de contribució als aliments de la menor la quantitat de 150 euros mensuals, quantitat que ingressarà en el compte que designe la demandant, dins dels cinc primers dies de cada mes. La quantitat assenyalada s'actualitzarà anualment d'acord amb les variacions que experimente l'índex de preus al consum que publica l'Institut Nacional d'Estadística i contribuirà als gastos extraordinaris, i en pagarà la meitat dels que s'acrediten i siguen necessaris o hagen sigut consensuats per les parts.  
Tot això sense fer una especial condemna en les costes d'este procediment.  
Contra esta resolució es pot interposar recurs d'apel·lació que s'haurà d'interposar per escrit presentat davant del Jutjat en el termini de 20 dies, acompanyat del resguard que acredite haver efectuat el depòsit de 50 euros, en el compte de depòsits i consignacions d'este Jutjat, obert en el Banco de Santander, llevat que la persona recurrent tinga concedit el benefici de justícia gratuïta. Si no s'efectua el depòsit, hi ha el termini de dos dies per a esmenar este defecte, i no s'admetrà a tràmit si no es fa l'esmena.  
Esta és la meua sentència, que pronuncie, mane i firme.»  
  
I perquè valga de notificació de forma deguda al demandat, Mustapha Chehdaoui, en situació de rebel·lia i ignorat parador, expedisc i firme este edicte.  
  
València, 7 de març de 2016.- La lletrada de l'Administració de Justícia: Alicia Ordeig Rabadán.